Egjipti përgatitet të festojë muajin e Ramazanit
Ramazani i parë që nga revolucioni i janarit të këtij viti që rrëzoi nga pushteti presidentin Hosni Mubarak
Këtë vit muaji i shenjtë i Ramazanit fillon javën e ardhshme dhe për egjiptianët ky do të jetë i pari që nga revolucioni i janarit të këtij viti dhe rrëzimi nga pushteti i presidentit të atëhershëm Hosni Mubarak. Në një rrugë që të çon drejt një xhamie, shitësit kanë krijuar një treg për shitjen e artikujve, përfshirë shumë llampa tradicionale egjiptiane të Ramazanit. Ka shumë lodra për fëmijë, dhe artikuj të tjerë. Një burrë tymos mallrat për të larguar syrin e keq.Është një kohë me shumë aktivitete për familjet të cilat nxitojnë të përgatiten për fundin e agjërimit, që përfshinë sasi të mëdha ushqimi e veçanërisht ëmbëlsira. Por disa njerëz gjejnë kohë për të biseduar rreth rëndësisë së festimit të Ramazanit tani që Hosni Mubarak nuk është president. Dina thotë: Zoti Walid është edhe më pesimist. Mahmudi, një shitës tjetër, thotë se muaji i shenjtë është gjithmonë i njejtë. Por nuk mendon kështu partia e re politike, Vëllazëria Myslimane, e cila ishte e ndaluar nën regjimin e Mubarakut. Anëtari i lartë i kësaj partie dhe nënkryetari i saj Esam El-Erian ka kaluar 8 vite në burg nën regjimin e zotit Mubarak. Ndërkohë që shumë egjiptian nuk e kanë mendjen te politika kur ata bëjnë pazarin e festës, ka të ngjarë që ata të vërejnë ndryshime të vogla. Çmimet e disa artikujve janë ngritur shumë, pra megjithëse egjiptianët që kanë kundërshtuar regjimin e vjetër kanë edhe një arsye tjetër për të festuar këtë vit, festat do t’u kushtojnë më shumë nga ana financiare.